《霜夜拙清楼闻笛》
明代·黎民怀

暮倚高楼待月生，陇头湘水共凄清。风前响逐流云驻，帘外霜兼乱叶鸣。

折柳梦中惊绝塞，哀鸿天外度孤城。庾公正有登临兴，不似山阳转动情。

作者简介：广东从化人，字惟仁，号白泉。黎民衷弟。少时师事黄佐，与兄黎民表、民衷有“三凤”之誉。嘉靖间以岁荐至京，廷试后归，绝意仕进。诗书画称三绝。卒年八十一。有《清居集》。